OpenLLM-France/wikimedia huggingface dataset:
# Eta (desambiguació)

«Eta» té aquests significats:
* Eta, lletra de l'alfabet grec (Η; η).
* els Eta (穢多), un grup social minoritari japonès sorgit de dues antigues comunitats feudals anomenades encara avui Burakumin.
* Mont Eta, muntanya de la Grècia central.
* Età, hidrocarbur insaturat de fórmula química ${\ce {C2H6}}$
* Sigles:
** ETA, sigles de l'organització basca Euskadi Ta Askatasuna.
** ETA, sigles angleses d'Estimated Time of Arrival, temps estimat d'arribada.
Viccionari
# Jordi Busquets (dissenyador industrial)

Jordi Busquets (Barcelona, 1965). Dissenyador industrial. Estudia a la Scuola Politecnica di Design de Milà i col·labora amb l'estudi Milano Los Angeles. Més tard es trasllada a Londres on s'incorpora al grup Allied International Designers. El 1987 funda a Barcelona el seu propi estudi de disseny dedicant-se bàsicament als productes de gran consum. Ha col·laborat amb empreses com Bra, Indo o Inoxcrom per a qui ha dissenyat la sèrie Today 320 (1994) o la Nautilus (1996), entre d'altres.

## Referències

* ↑ «Fitxa al web del Disseny Hub Barcelona». Arxivat de l'original el 2012-11-27. [Consulta: 15 abril 2012].

## Enllaços externs

* Fitxa Arxivat 2012-11-27 a Wayback Machine. a la col·lecció de Disseny Industrial del Disseny Hub Barcelona
# Nazarovita

La nazarovita és un mineral de la classe dels elements natius. Rep el nom en honor de Michail Alexandrovich Nazarov (Михаи́л Алекса́ндрович Наза́ров) (13 de gener de 1949 - 8 de juny de 2016), mineralogista i petròleg rus, per les seves contribucions a la investigació sobre meteorits.

## Característiques

La nazarovita és un fosfur de fórmula química Ni₁₂P₅, i pot tenir origen tant terrestre com meteorític. Va ser aprovada com a espècie vàlida per l'Associació Mineralògica Internacional l'any 2019, sent publicada l'any 2022. Cristal·litza en el sistema tetragonal.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5381/1.

## Formació i jaciments

Va ser descrita a partir de les mostres de dos indrets: Halamish wadi, al Consell Regional de Tamar (Districte del Sud, Israel), i al meteorit Marjalahti, una pal·lasita recollida l'1 de juny de 1902 a la localitat de Viipuri, a la República de Carèlia (Rússia). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Nazarovite» (en anglès). Mindat. [Consulta: 12 març 2022].
* ↑ Britvin, Sergey N.; Murashko, Mikhail N.; Krzhizhanovskaya, Maria G.; Vereshchagin, Oleg S.; Vapnik, Yevgeny; Shilovskikh, Vladimir V.; Lozhkin, Maksim S.; Obolonskaya, Edita V. «Nazarovite, Ni12P5, a new terrestrial and meteoritic mineral structurally related to nickelphosphide, Ni3P». American Mineralogist, 107, 10, 03-10-2022, pàg. 1946–1951. DOI: DOI:10.2138/am-2022-8219 [Consulta: 28 desembre 2022].
* ↑ «Marjalahti meteorite, Viipuri, Ladoga Region, Republic of Karelia, Russia» (en anglès). Mindat. [Consulta: 12 març 2022].
# Iújnie Koriaki

Iújnie Koriaki (en rus: Южные Коряки) és un poble del krai de Kamtxatka, a Rússia, que el 2020 tenia 432 habitants. Pertany al districte de Iélizovo.

## Referències

* ↑ Населенные пункты Камчатки (даты возникновения, наименования, переименования, упразднения; краткая топонимика Камчатки)
* ↑ Березняки (Камчатский край — Россия)
# Mèlite (nereida)

* Per a altres significats, vegeu «Mèlite».
Mèlite (en grec antic Μελίτη) va ser, segons la mitologia grega, una de les cinquanta Nereides, filla de Nereu, un déu marí fill de Pontos, i de Doris, una nimfa filla d'Oceà i de Tetis. Tenia un únic germà, Nèrites.
És una de les dotze nereides que apareixen a les llistes dels quatre autors que en donen els noms: Homer, Hesíode, Apol·lodor i Gai Juli Higí.
Homer diu que va ser una de les trenta-dues nereides que van pujar des del fons de l'oceà per arribar a les platges de Troia i plorar, juntament amb Tetis la futura mort d'Aquil·les Virgili també l'anomena, i diu que formava part del seguici de Posidó.

## Referències

* ↑ Homer. Ilíada, XVIII, 38 i seg.
* ↑ Hesíode. Teogonia, 249
* ↑ Apol·lodor. Βιβλιοθήκη, I, 2, 7
* ↑ Gai Juli Higí. Fabularum, prefaci, 8
* ↑ Homer. Ilíada, VIII, 38 i seg.
* ↑ Virgili. Eneida, VII
# Prefectura de Kumamoto

La prefectura de Kumamoto (en japonès:熊本県 Kumamoto-ken) és una divisió administrativa del Japó ubicada a l'illa de Kyūshū i que també compren part de les illes Amakusa. La capital és la ciutat de Kumamoto. La prefectura ocupa una superfície de 7.404 km² i té una població d'1.842.000 habitants (2005).
Històricament s'anomenava província Higo. A l'est d'aquesta prefectura es troba el volcà actiu Mont Aso (1592 m) i la seva caldera és la més famosa del Japó.

## Ciutats

N'hi ha 14 a aquesta prefectura:
* Amakusa
* Arao
* Aso
* Hitoyoshi
* Kami-Amakusa
* Kikuchi
* Kōshi
* Kumamoto (capital)
* Minamata
* Tamana
* Uki
* Uto
* Yamaga
* Yatsushiro

## Enllaços externs

* Official Kumamoto Prefecture homepage Arxivat 2011-06-25 a Wayback Machine.
* Kumamoto Links
* National Archives of Japan ... Kumamoto map (1891) Arxivat 2009-04-06 a Wayback Machine.
# Crist Rei de Świebodzin

Crist Rei és una estàtua de Jesucrist a Świebodzin, Polònia occidental, que es va acabar de construir el 6 de novembre de 2010. La figura és de 33 metres d'alt, amb una corona de 3 metres d'alt, i juntament amb el seu pedestal, assoleix els 52,5 metres en total. És l'estàtua més alta de Jesús en el món.
La construcció va durar cinc anys i va costar 1,5 milions de dòlars, que es van aconseguir amb donacions dels 21.000 residents de la ciutat. El projecte va ser concebut i dirigit per Sylwester Zawadzki, un sacerdot polonès retirat.

## Característiques

L'estàtua va ser construïda en un espai rocós. Christ Rei té una alçada de 33 metres, simbolitzant una creença tradicional que quan Jesús va morir tenia 33 anys. La corona és 3.5 metres de diàmetre i 2 metres d'alçada, i és daurada. Pesa 440 tones. El cap sol té 4,5 metres d'alt i pesa 15 tones. Cada mà té 6 metres de longitud i la distància entre els finals dels dits és de 24 metres. El material constructiu és un compost d'un material anomenat concret i fibra de vidre. És 3 metres més alta que la coneguda imatge del Crist Redemptor de Rio de Janeiro, que sense el pedestal té 30,1 metres.

## Disseny

Diverses persones van participar en el disseny de l'escultura. El dissenyador principal va ser Mirosław Kazimierz Patecki a partir de les directrius de Jakub Marcinowski i Mikołaj KłSimić, de la Universitat de Zielona Gora. Elements de la roba i els braços de l'estàtua van ser dissenyats per Tomasz Stafiniak i Krzysztof Nawojski. Un altre resident de Świebodzin, Marian Wybraniec, va ser el responsable del disseny de les fundacions on l'estàtua va ser construïda.
La feina de construcció va comptar amb el personal del Santuari de la Pietat Divina de Świebodzin i va incloure paletes, manyans i mecànics.

## Construcció

El 29 de setembre de 2006 l'ajuntament de Świebodzin va aprovar una resolució que donava llum verda a la construcció de l'estàtua. Hi havia un acord previ entre el president, l'alcalde i el bisbe de Zielona Góra-Gorzów. Durant un temps es va aturar el projecte per motius de seguretat. Van fer donatius per acabar la construcció persones de l'indret i també d'altres llocs, com del Canadà, fins que l'estàtua s'acabà de construir el 6 de novembre de 2010 esdevenint l'estàtua més alta de Jesús al món segons el Llibre Guinness de Rècords Mundials.

## Referències

* 1 2 3 Alta escultura de Jesús, Irish Times, 5 de novembre de 2010
* 1 2 Milena Rachid Chehab. «Rio wschodu» (en polish). Wydawnictwo "Przekrój" sp. z o.o., 29-01-2009. Arxivat de l'original el 27 octubre 2010. [Consulta: 25 gener 2012].
* 1 2 3 PAP. «"Chrystus Królem Wszechświata". Poświęcono figurę w Świebodzinie». Gazeta.pl. Wiadomości, 21-11-2010. Arxivat de l'original el 3 de març 2016. [Consulta: 25 gener 2012].
* 1 2 «Polish Town Erects World's Largest Jesus Statue». Christian Post, 06-11-2010 [Consulta: 6 novembre 2010].
* ↑ ŚWIEBODZIN: Chrystus Król zapanuje nad Świebodzinem dopiero wiosną - 11 grudnia 2007
* ↑ Tallest Jesus statue - Christ the King Monument sets world record. World Record Academy.com
# Diner mercaderia

El diner mercaderia és el diner, en el qual el valor prové de la mercaderia de la qual es fa. Els objectes tenen valor en si mateixos, així que permeten el seu ús com a diner. Exemples de productes que han estat utilitzats com a mitjà de canvi són: or, plata, coure, grans de pebre, pedres de grans dimensions (com les monedes Rai), cinturons decorats, petxines, alcohol, cigarrets, marihuana, caramels, ordi, detergent per a la roba, etc. Aquests elements van ser utilitzats de vegades en una mètrica de valor percebut en relació d'un amb l'altre, en valoracions de diverses mercaderies o en una economia de sistema de preus.

## Referències

* ↑ O'Sullivan, Arthur; Steven M. Sheffrin. Economics: Principles in action. Upper Saddle River, New Jersey 07458: Prentice Hall, 2003, p. 246. ISBN 0-13-063085-3. Arxivat 2016-12-20 a Wayback Machine.
# Eta-bronze

L'eta-bronze, o bronze natiu, és un mineral de la classe dels elements natius.

## Característiques

L'eta-bronze és un aliatge de coure i estany, de fórmula química Cu₆Sn₅. Es tracta d'un mineral publicat sense l'aprovació definitiva de l'Associació Mineralògica Internacional. Cristal·litza en el sistema hexagonal. La seva duresa a l'escala de Mohs és 2. És molt similar al coure estannífer, una varietat de coure natiu.
Segons la classificació de Nickel-Strunz, l'eta-bronze pertany a «01.AC - Metalls i aliatges de metalls, família indi-estany» juntament amb els següents minerals: indi, estany, sorosita i yuanjiangita, així com d'una altra espècie encara sense nom definitiu.

## Formació i jaciments

Aquest aliatge es troba de manera natural en menes d'estany rovellades. Va ser trobada per primera vegada a la mina Panasqueira, a Covilhã (Castelo Branco, Portugal). També se n'ha trobat a Kubaka (Rússia), a Charlotte Amalie (Illes Verges Nord-americanes), a Elkiaidai (Uzbekistan) i al Mare Crisium (la Lluna).

## Referències

* ↑ «Eta-bronze» (en anglès). Mindat. [Consulta: 7 gener 2016].
* ↑ «Stanniferous Copper» (en anglès). Mindat. [Consulta: 7 gener 2016].
# Josep Dunyach i Sala

Josep Dunyach i Sala (Barcelona, 10 de juny de 1886 – Barcelona, 20 de juny de 1957) fou un escultor català.

## Biografia

Josep Dunyach va néixer al Passeig de Gràcia de Barcelona, fill de Jaume Dunyach i Pou, de Lledó d'Empordà, i d'Àngela Sala i Masaguer, de Torroella de Montgrí.
Es formà a l'Escola Llotja de Barcelona i al taller d'Eusebi Arnau. Durant vint anys, va residir a París, on la seva escultura fou influïda per les obres de Rodin i especialment de Maillol. Retornà a Barcelona l'any 1927, on formà part de la societat de Les Arts i els Artistes. Va ser un gran retratista, amb un estil plenament mediterrani.
Es va casar amb Dolors Archs i Delmas l'any 1922 i, els anys 1924 i 1929, tingueren dos fills, Jaume i Jordi.
Entre els seus aprenents tingué entre d'altres Antoni Casamor.
Participà a diverses exposicions i la Biennal de Venècia de l'any 1930. Obtingué la medalla de plata a l'Exposició Internacional de 1929 de Barcelona.
Va morir l'any 1957 a Barcelona, després d'una llarga malaltia.

## Obres

* 1919-1947 Diverses escultures del Jardí de la Fundació Julio Muñoz Ramonet
* 1925. Nena del gos
* 1928. Noia a la Plaça de Catalunya
* 1931. Monument a Pere Codina i Vilà. Barcelona.
* 1936. Monument a Domènec Martí i Julià. Barcelona
* La sandàlia
* Retrat de Josep Pla (ca. 1925)
* Retrat de Xavier Nogués
* Retrat de Pompeu Fabra

## Bibliografia

             A Wikimedia Commons hi ha contingut multimèdia relatiu a: Josep Dunyach i Sala
* Alix Josefina (1985), Escultura Española 1900/1936, Madrid, Ediciones El Viso. ISBN 84 7483 412 0.
* Tomo 7 (2004), La Gran Enciclopèdia en català, Barcelona, Edicions 62. ISBN 84 297 5435 0

## Referències

* ↑ La inscripció de naixement indica el cognom Dunach, al igual que algunes informacions d'hemeroteques de la seva època.
* ↑ Registre de Naixements de l'Ajuntament de Barcelona, any 1886, número de registre 3009.
* ↑ «Josep Dunyach i Sala». Gran Enciclopèdia Catalana. Barcelona: Grup Enciclopèdia Catalana.
* ↑ «Necrológicas». La Vanguardia, 25-06-1957, pàg. 25.
* ↑ «Ha fallecido el ilustre escultor José Duñach». La Vanguardia, 21-06-1957, pàg. 6.
* ↑ «Ha fallecido José Duñach». Destino, 29-06-1957, pàg. 40.
* ↑ Escola Pere Vila
# Coris sandeyeri

Coris sandeyeri és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 25 cm de longitud total.

## Distribució geogràfica

Es troba des d'Austràlia fins a Nova Zelanda.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Fiorella (equip ciclista)

L'equip Fiorella va ser un equip ciclista italià, de ciclisme en ruta que va competir de 1977 a 1978.

## Principals resultats

* Volta a Llevant: Bernt Johansson (1977)
* Coppa Bernocchi: Carmelo Barone (1977), Giovanni Battaglin (1978)
* Giro de l'Emília: Bernt Johansson (1978)
* Gran Premi de la Indústria i el Comerç de Prato: Bernt Johansson (1978)

### A les grans voltes

* Giro d'Itàlia
** 2 participacions (1977, 1978)
** 0 victòries d'etapa:
* Tour de França
** 0 participacions
* Volta a Espanya
** 0 participacions

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# Mèmnon de Rodes

Mèmnon (grec antic: Μέμνων; vers 375 aC-333 aC) fou un general rodi al servei de Pèrsia. Era germà de Mèntor de Rodes.
Poliè esmenta una campanya seva anterior al 353 aC, contra el rei Leucó del Bòsfor (mort el 353 aC). La seva germana era casada amb Artabazos II, sàtrapa de Dascilios, i el 354 aC es va unir al seu cunyat en la revolta contra Artaxerxes II de Pèrsia. Derrotats els rebels, Artabazos II, Mèmnon i el seu germà Mèntor de Rodes van fugir a la cort del rei Filip II de Macedònia. Va arribar a Macedònia i va romandre a la cort de Filip deu anys. Allí es va trobar amb el príncep Alexandre, el futur rei, i el filòsof Aristòtil.
Mèntor va fer un gran servei al rei de Pèrsia en la guerra contra el rebel Nectabeu d'Egipte, i en acabar la guerra el 349 aC el rei persa va oferir a Mèntor el comandament de les forces contra els sàtrapes rebels de l'Anatòlia. Quan el rei Artaxerxes III de Pèrsia va demanar a Mèntor com li podia pagar els serveis, li va dir que cridant de l'exili a son germà Mèmnon i al seu cunyat Artabazos II, els quals així van poder tornar a Pèrsia el 342 aC.
El 340 aC va morir Mèntor, i la seva dona Barsine es va casar amb Mèmnon; aquest també el va succeir en els comandaments que abraçaven tota la costa d'Àsia Menor.
Quan Alexandre el Gran va envair Àsia, Mèmnon, junt amb els sàtrapes Espitridates i Arsites va reunir un exèrcit que es va situar a la vora del riu Grànic. Mèmnon considerant les forces insuficients, va recomanar una retirada deixant buit el país però el consell no fou seguit. Derrotats els perses, Mèmnon va enviar a la seva dona i fills a Darios III de Pèrsia com a penyora de la seva fidelitat i el rei li va respondre conferint-li el comandament suprem a l'Àsia occidental. Va defensar Halicarnàs contra Alexandre amb gran eficàcia fins que ja no fou possible més resistència, i llavors va cremar la ciutat i junt amb Orontobates de Cària va fugir a Cos.
Es va proposar portar la guerra a Grècia atacant el Regne de Macedònia. Darios el va proveir de tot el que tenia al seu abast, reforços i diners, amb els quals va reclutar un exèrcit mercenari i una flota de 300 vaixells i al front d'aquestes forces, comandades conjuntament amb Farnabazos III, va atacar Quios i després va anar a Lesbos on va ocupar diverses ciutats però va perdre molt de temps en la conquesta de Mitilene; en aquesta ciutat es va posar malalt i va morir el 333 aC. La seva pèrdua fou irreparable pels perses; degut als seus èxits els espartans es preparaven per unir-se a ell contra els macedonis i fer la guerra a Grècia el que hagués fet impossible les conquestes a Àsia d'Alexandre.

## Referències

* ↑ Memnon a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1028-1029
# Procatopus similis

Procatopus similis és un peix d'aigua dolça de la família dels pecílids i de l'ordre dels ciprinodontiformes. Poden assolir els 6 cm de longitud total. Es troba als estats africans de Nigèria i Camerun.

## Referències

* ↑ Ahl, Ernst «Neue afrikanische Fische der Familien Anabantidae und Cyprinodontidae» (en alemany). Sitzungsberichte der Gesellschaft Naturforschender Freunde zu Berlin, abril-juliol, 1927, pàg. 76-81.
* 1 2 Sa-a, Pascualita; Reyes, Rodolfo B. «Procatopus similis Ahl, 1927 Variable lampeye» (en anglès). Fishbase. [Consulta: 13 desembre 2020].

## Bibliografia

* «Procatopus abbreviatus» (en anglès). Eschmeyer's Catalog of Fishes. California Academy of Sciences, 07-12-2020.
# Crist Rei

Crist Rei (en llatí: Christus Rex) és una denominació i títol per a Jesucrist en referència a la idea de Regne de Déu on Jesucrist és descrit assegut al costat dret de Déu (en oposició al títol secular de Rei dels Jueus, on Jesús apareix a la creu). Aquest títol és principalment utilitzat pels fidels de l'Església Catòlica Romana, però també per altres confessions cristianes com ara l'anglicanisme, l'episcopalisme, el presbiterianisme, el luteranisme o el metodisme, les quals reconeixen aquest títol a Jesucrist.
L'any 1925, Pius XI va instaurar la Solemnitat de Crist Rei per tal d'honorar-lo i la qual té lloc el darrer diumenge de l'any litúrgic del ritu romà. El nom de Crist Rei és també sovint emprat per a anomenar diverses institucions i llocs com ara esglésies, col·legis, seminaris i hospitals. També existeixen municipis o monuments amb aquesta denominació.
Els termes de "Crist" i "Rei" no apareixen junts o relacionats als evangelis, no obstant això, el nom de "Crist" ja és de per se un títol reial ("el [Rei] ungit"). Al text grec, Crist és presentat explícitament com a Rei (βασιλεύς, Basileús) en diverses ocasions, com ara a Mt 2:2 ("On és el rei dels jueus que acaba de néixer?"). A Jn 18:32, Ponci Pilat fa referència al fet que "Crist" és un títol reial en preguntar-li "Eres tú el Rei dels Jueus?" (βασιλεὺς τῶν Ἰουδαίων, Basileùs ton Ioudaíon). De manera semblant, a Jn 1:49, un seguidor anomenat Nathanael s'adreçà a Jesucrist com a "Rei d'Israel" (ὁ βασιλεὺς τοῦ Ἰσραήλ, Ho Basileùs ton Hisraél).
A l'Evangeli de Sant Lluc, l'arcàngel Gabriel anuncià a Maria, mare de Déu: "Tindràs un fill i li posaràs el nom de Jesús. Serà gran i l'anomenaran Fill de l'Altíssim. El Senyor Déu li donarà el tron de David, el seu pare. Regnarà per sempre sobre el poble de Jacob, i el seu regnat no tindrà fi.".
Més enllà dels evangelis, la Primera carta a Timoteu, 6:14-15, utilitza explícitament l'expressió "Rei dels reis i Senyor dels senyors" (Βασιλεὺς βασιλέων καὶ κύριος κυρίων, Basileùs Basiléon kai kúrios kuríon), adaptant així a Jesucrist la cita present al Pentateuc que diu "El Senyor, el vostre Déu, és el Déu dels déus, i el Senyor dels senyors.". A l'Apocalipsi s'afirma que l'Agnus Dei és el "Rei de reis i Senyor de senyors".

## Referències

* ↑ Philip Edgecumbe Hughes, A Commentary on the Epistle to the Hebrews, p. 401, 1988: "The theme of Christ's heavenly session, announced here by the statement he sat down at the right hand of God, .. Hebrews 8:1 "we have such a high priest, one who is seated at the right hand of the throne of the Majesty in heaven")"
* ↑ The Cyclopedia of Biblical, Theological, and Ecclesiastical Literature. James Strong and John McClintock; Harper and Brothers; NY; 1880 Aquest article incorpora text d'aquesta font, la qual és de domini públic.
* 1 2 Hodge, Archibald Alexander, "The Kingly Office of Christ", Popular Lectures of Theological Themes, Presbyterian Board of Publication and Sabbath-School Work, 1887, p. 260 Aquest article incorpora text d'aquesta font, la qual és de domini públic.
* ↑ Deuteronomi 10:17
# Pekmez

El Pekmez (turc, del turc oghuz bekmes), és un xarop típic en les cuines del mediterrani oriental. Està elaborat a partir del suc d'una fruita que mitjançant cocció es redueix de volum fins a formar una mena de xarop dens. Les fruites emprades solen ser raïm (most) o figues. Gairebé sempre es deixa bullir amb un agent coagulant que forci el lligam. Es menja sovint juntament amb el tahina a l'esmorzar.
Dibis (àrab) és un producte similar elaborat a partir de dàtils. Existeix, però, un altre tipus de Pekmez elaborat de garrofers, anomenat keçiboynuzu pekmezi o harnup pekmezi en turc.
El Pekmez es fa de raïm, figa, mora o altres fruites. És un producte gairebé exclusivament turc (s'assembla una mica a l'arrop o xarop). Quan es cou, s'afegeix pekmez toprağı (un tipus de terra que conté entre 50 i 90% de calç). Per cada 100 kg. de pekmez es necessiten entre 1 i 5 kg. de terra. El que diferencia el pekmez d'altres productes semblants és l'ús d'aquest tipus de terra. Després de la cocció es deixa reposar i després la terra blanca és separada del líquid.

## Referències

* ↑ http://www.nisanyansozluk.com/?k=Pekmez&lnk=1
* ↑ Alan Davidson, ed., The Oxford Companion to Food
# Ewing (constructor)

Ewing va ser un constructor estatunidenc de cotxes de competició.
Ewing va competir a 2 curses del campionat del món de la Fórmula 1 la temporada 1950 i la 1960.
Va disputar només la cursa del Gran Premi d'Indianapolis 500, no tornant a competir al món de la F1.

## Resultats a la F1

| Temporada | Pilot | Graella | Classificació | Retirada | Resultats |
| 1950 | Jimmy Davies | 27 | 17 | | Resultats |
| 1960 | Eddie Sachs | 1 | 21 | Magneto | Resultats |
| 1960 | Al Herman | 30 | 32 | Embragatge | Resultats |